gl en gl gl it lt gl gl gl gl gl gl gl it gl gl gl gl gl war gl gl gl es it gl gl en en de de gl gl gl gl gl gl en gl en gl km gl gl gl gl gl de gl gl de de gl de fr fr ka en es gl fr fr ru pt en
Museo Arqueolóxico Aberto | carnotaturismo
Use tab to navigate through the menu items.
O Museo Arqueolóxico Aberto é un espazo natural que transcorre ao longo de máis de 10,5 km, a través dos cales se atopan sete espazos arqueolóxicos de distintas épocas e tipoloxías, seleccionados dentro da gran riqueza cultural que se distribúe polo territorio de Carnota, onde se poden contabilizar arredor de oitenta sitios arqueolóxicos.
O museo inclúe os petróglifos de Prousos Magos, A Laxe Escrita, Rego Lamoso, O Afilladuiro e As Laxiñas; e tamén o Castro de Mallou e a Torre dos Mouros. Todos estes espazos ofrecen unha ruta a través da historia, dende a Idade de Bronce ata os nosos días. Alcanzan unha cota de máis de 300 m, dende onde se pode desfrutar das incomparables vistas de Carnota: o seu areal, de case 7 km; o Faro de Fisterra, a Ría de Corcubión e o Monte Pindo, protexendo a contorna.
O acceso aos diferentes xacementos do Museo Arqueolóxico Aberto están debidamente sinalizados ao longo da Senda Verde e tamén dende distintos núcleos de poboación o que facilita a visita, xa que posibilitan a selección de diferentes percorridos. Os máis destacados son os de de Lira, Mallou, Carnota e Louredo.
As características deste museo ao aire libre permiten facer unha ruta a pé ou en bicicleta a calquera hora do día, combinando a visita cultural, natural e deportiva.
*Recoméndase consultar o estado do roteiro antes de realizala.